text: Hvert år sin plage
  22 juli 2015 kl. 16.36
  Forrige sommer var det varmt, hvilket udløste rigtigt mange insekter. I år har det været køligt og fugtigt. Og det har medført en anden plage.
  Skadedyrsbekæmperne har nemlig voldsomt travlt med at bekrige muldvarper og mår.
  Dem er der nemlig langt flere af end sidste år, fortæller Søren Nygaard, Skadedyrsbekæmper og ejer af Detect Skadedyr.
  - Jeg har en fuld kalender hver dag, og skal passe på med ikke at presse lørdag og søndag ind også, siger Søren Nygaard.
  Især mår er en plage.
  - Der bliver nedlagt mellem 5-6.000 om året. Det har været stigende de seneste 10-15 år, siger Søren Nygaard.
  